वेस्ट इन्डिज पुगे सन्दीप 
भिसा प्रक्रियामा अल्झिएका क्रिकेटर सन्दीप लामिछाने ट्वान्टी–२० विश्वकपका लागि वेस्ट इन्डिज पुगेका छन् । उनी वेस्ट इन्डिज पुगेको नेपाल क्रिकेट संघ (क्यान) ले सोमबार विज्ञप्तिमार्फत जनाएको छ । तर, काठमाडौंस्थित अमेरिकी राजदूतावासले उनको भिसा आवेदनलाई दुई पटकसम्म अस्वीकार गरेपछि सन्दीप अमेरिका आउन पाएका थिएनन् ।
फ्लोरिडा — भिसा प्रक्रियामा अल्झिएका क्रिकेटर सन्दीप लामिछाने ट्वान्टी–२० विश्वकपका लागि वेस्ट इन्डिज पुगेका छन् । उनी वेस्ट इन्डिज पुगेको नेपाल क्रिकेट संघ (क्यान) ले सोमबार विज्ञप्तिमार्फत जनाएको छ । तर, काठमाडौंस्थित अमेरिकी राजदूतावासले उनको भिसा आवेदनलाई दुई पटकसम्म अस्वीकार गरेपछि सन्दीप अमेरिका आउन पाएका थिएनन् ।उनीसँग यसअघि नै रहेको बेलायती भिसाबाट सन्दीप क्यारेबियन क्षेत्रको सेन्ट भिन्सेन्ट पुगेको बताइएको छ । क्यारेबियन क्षेत्र प्रवेशका लागि अमेरिका र बेलायतको कम्तीमा ट्रान्जिट भिसा हुनुपर्ने प्रावधान छ । नेपालले जुन १४ मा दक्षिण अफ्रिका र जुन १६ मा बंगलादेशसँग वेस्ट इन्डिजको टापु सेन्ट भिन्सेन्टमा खेल्दै छ ।सन्दीपलाई नेपाली टोलीमा समावेश गरेपछि प्रतिश जिसी १५ सदस्यीय नेपाली टोलीबाट बाहिर हुने क्यानले जनाएको छ । सन्दीप यसअघि नै १५ सदस्यीय विश्वप टोलीमा रहे पनि अमेरिकाको भिसा नभएका कारण नेपाली टोलीमा नरहेको र अब प्रतिश ‘ट्राभलिङ रिजर्भ’ को रूपमा रहने क्यानले जनाएको छ ।